I 1869 begraver to gutter en kiste i New Hampshire. I 1969 forsøker Alan Parrish (spilt av Robin Williams) å unnslippe en gjeng mobbere. Han søker tilflukt i sin fars skofabrikk, og der møter han Carl Bentley, som er ansatt hos Alans far. Carl viser ham en ny prototype som han selv har tegnet. Alan kommer til å sette skoen fra seg på samlebåndet slik at den følger med inn i en maskin som blir ødelagt. Carl tar på seg ansvaret for fadesen, og mister jobben.